**SREDNJA POKLICNA IN TEHNIŠKA ŠOLA MURSKA SOBOTA**

**Šolsko naselje 12, 9000 Murska Sobota**

**NAČRT OCENJEVANJA ZNANJA**

**DRUŽBOSLOVJE**

(splošnoizobraževalni predmet)

**Avtoserviser SPI 1. letnik**

**Šolsko leto 2024/2025**

Srednja poklicna in tehniška šola Murska Sobota

Šolsko naselje 12

9000 Murska Sobota

**Predmet:** DRUŽBOSLOVJE (1. letnik)

**Šolsko leto:** 2024/2025

**Izvajalec:** Tina Zver, prof. soc.

**Programi (SPI)**: elektrikar, avtoserviser

MINIMALNI STANDARDI ZNANJA

| **Učni sklop** | **Minimalni standard znanjA** | **Način ocenjevanja** |
| --- | --- | --- |
| Življenje v skupnosti | • Pojasni kaj so družboslovne vede.  • Analizira in primerja pomen različnih družbenih skupin.  • Pojasni delovanje različnih dejavnikov socializacije v sodobni družbi.  • Primerja zahteve, ki jih do njih postavljajo različni dejavniki socializacije: družina, vrstniki, šola, socialna omrežja.  • Primerja družine v različnih kulturah in različnih obdobjih.  • Definira in opiše oblike in funkcije družine v sodobni družbi.  • Pojasni in ovrednoti vlogo medijev v sodobni družbi.  • Razišče vpliv spletnih omrežij na oblikovanje vrednot, identitet in odnosa do sveta.  • Primerja različne načine oblikovanja in podajanja informacij v sodobnih medijih.  • Pojasni kaj so družbene vloge.  • Ugotavlja, katere družbene vloge igrajo ljudje v različnih institucijah in organizacijah.  • Opiše in primerja vrednotne ter kulturne funkcije glavnih svetovnih religij.  • Analizira pomen religij v sodobni družbi in odnose med njimi.  • Pojasni pojem naroda, vrednoti pomen naroda in odnose med narodi za sodobne družbe.  • Pojasni povezanost vrednot demokracije in pluralizma v družbi.  • Definira in na primeru pojasni pojma oblast in moč.  • Pojasni razlike med načini delovanja modernih držav.  • Opiše pomen različnih subjektov pri odločanju v demokratičnih družbah.  • Opiše način oblikovanja vrednot, pravil, norm in sankcij.  • Ovrednoti pomen vrednot, pravil, norm in sankcij za življenje v skupnosti.  • Opiše pojem kulture.  • Ovrednoti pomen kulturne ter politične strpnosti/nestrpnosti v sodobni družbi. | Ustno in/ali seminarska naloga in/ali predstavitev in/ali pisno |
| Povezanost in različnost pri sobivanju | • Pojasni pojem družbene stratifikacije.  • Opiše pomen pripisanih ali pridobljenih statusov.  • Ovrednoti spremembe družbene neenakosti v sodobnih družbah.  • Pojasni razliko med biološkim in družbenim spolom.  • Opiše vpliv družbene neenakosti na različne vidike življenja (izobraževanje, zdravje, delo, poraba, prosti čas).  • Opiše različne razlage revščine.  • Pojasni družbeni odnos do revščine.  • Pojasni pomen socialne vključenosti/izključenosti posameznika in pomen delovanja socialne države.  • Opiše vpliv globalizacije na zmanjševanje in/ali povečevanje razlik v svetu.  • Na konkretnem primeru pojasni vpliv družbene organizacije na izbrane okoljske probleme.  • Opiše družbene vzroke in posledice sodobnih migracijskih tokov na konkretnih primerih.  • Predstavi udejanjanje solidarnosti v različnih oblikah. | Pisno |
| Domači in globalni prostor | • Opiše kaj je geografija in kako jo delimo.  • Opiše in predstavi naravno- in družbenogeografske značilnosti svojega domačega kraja in pokrajine.  • Na podlagi podatkov o geografski širini in dolžini ter drugih podatkov o lokaciji kraja se orientira s pomočjo različnih zemljevidov in/ali sodobnih orientacijskih naprav ter opiše pot do določene točke.  • Načrtuje in izvede osnovno naravno- in družbeno-geografsko terensko merjenje, zapiše svoje ugotovitve.  • Ob opazovanju fotografije, branju besedila ali ogledu na terenu opiše značilnosti prikazane, opisane ali preučevane pokrajine.  • Razloži kaj je površje in razlikuje med različnimi tipi površja.  • Opiše značilnosti ozračja.  • Opiše razliko med vremenom in podnebjem.  • Pojasni kaj je vodovje.  • Pojasni pomen vode za človeka.  • Imenuje rastlinski območji v Sloveniji.  • Pojasni pomen rastlinstva in živalstva za svet. | Ustno in/ali seminarska naloga in/ali predstavitev |
| Izzivi sodobnega sveta | • Pojasni značilnosti uporabe obnovljivih ter neobnovljivih virov.  • Poišče in izbere nekaj informacij za izbrani aktualni svetovni problem ter o njem izdela predstavitev, brošuro ali napiše sestavek.  • Razloži glavne oblike naravnih nesreč.  • Opiše primere netrajnostnih posegov v prostor (lokalnega, globalnega in primer, povezan z njegovo strokovno dejavnostjo).  • Našteje organizacije, ki se ukvarjajo z okoljsko problematiko, ter analizira njihov pomen in delovanje.  • Pripravi predloge za izboljšanje odnosa do okolja ter za varovanje zdravja sebe in sodelavcev na delovnem mestu.  • Opredeli pojem prebivalstvo.  • Pojasni kaj je rodnost, smrtnost in kaj naravni prirastek.  • Opiše kaj so migracije ter našteje vzroke oz. motive za migracije.  • Na zemljevidu sveta pokaže območja nadpovprečne rasti števila prebivalstva in smeri selitev.  • Na zemljevidu pokaže, imenuje in opiše narodnostno mešana območja v Sloveniji ter območja v sosednjih državah, kjer živijo Slovenci.  • Spozna posamezne gospodarske sektorje.  • Našteje in opiše glavne gospodarske dejavnosti ter pojasni glavne družbenogeografske procese v Sloveniji.  • Razloži kaj je promet.  • Našteje različne vrste prometa ter pojasni značilnosti različnih oblik transporta.  • Opiše in ovrednoti lego Slovenije na stičišču različnih geografskih enot.  • Opiše izbrane značilnosti Slovenije. | Ustno in/ali seminarska naloga in/ali predstavitev |

NAČINI OCENJEVANJA ZNANJA

V šolskem letu 2024/2025 bodo dijaki pridobili najmanj tri ocene (v prvem ocenjevalnem obdobju predvidoma eno, v drugem ocenjevalnem obdobju pa 2 oceni), in sicer:

* oceni iz dveh ustnih ocenjevanj znanja,
* oceno iz pisnega ocenjevanja znanja.

Ocenjuje se lahko tudi: seminarske naloge, poročila iz ekskurzij ali z ogledov razstav, PowerPoint predstavitve, govorne nastope …

Pri ocenjevanju se upošteva znanje in razumevanje obravnavanih vsebin, zmožnost analize, sinteze in interpretacije, organizacije dela in sodelovanje v skupini …

KRITERIJI OCENJEVANJA ZNANJA

1. **Pisno ocenjevanje**

Dijaki so z načinom pisnega ocenjevanja seznanjeni na začetku šolskega leta. Z dijaki na začetku šolskega leta določimo datume za pisno ocenjevanje znanja.

Pisno ocenjevanje znanja obsega naloge iz temeljnih vsebin predmeta,  ki so določene v učnem načrtu, vključuje pa vprašanja objektivnega, strukturiranega in problemskega tipa. Preverjanje in ocenjevanje ne zajema zgolj nižjih, temveč tudi višje taksonomske stopnje.

Če dijak pri pisnem ocenjevanju znanja prepisuje ali uporablja nedovoljene pripomočke, se mu test odvzame in se ga oceni z nezadostno oceno ali se mu izreče vzgojni ukrep.

Če je negativno ocenjenih več kot 40 % dijakov, se pisno ocenjevanje ponovi. Dijaki, ki so na pisnem ocenjevanju ocenjeni negativno ali dijaki, ki želijo oceno izboljšati, oceno popravljajo v ponavljalnem roku, za datum se dogovorijo s profesorjem. Dijaki, ki ne pišejo testa, pišejo test v ponavljalnem roku po dogovoru s profesorjem.

Minimalni standardi znanja predstavljajo stopnjo znanja, spretnosti, veščine ali kakovost izdelka, ki je potrebna za pozitivno oceno.

Kriteriji pisnega in vseh ostalih načinov ocenjevanja:

|  |  |
| --- | --- |
| **Ocene** | **%** |
| 1 (nzd) | 0–39,5 |
| 2 (zd) | 40–54,5 |
| 3 (db) | 55–70,5 |
| 4 (pdb) | 71–-86,5 |
| 5 (odl) | 87–100 |

1. **Ustno ocenjevanje**

Dijaki so ustno ocenjeni predvidoma dvakrat letno. Ustno ocenjevanje je lahko napovedano in v dogovoru z dijaki ali nenapovedano.

Kriteriji ustnega ocenjevanja

**Odlično (5):** Dijak jasno in podrobno opredeljuje in pojasnjuje pojme, navaja primere, informacije ustrezno povezuje med sabo in z vsakdanjim življenjem, jasno in korektno argumentira, analizira in sintetizira, ugotovitve kritično vrednoti.

**Prav dobro (4):** Dijak  opredeljuje in razume pojme, informacije  povezuje in argumentira. Opiše, razloži, utemelji s svojimi besedami, ilustrira na primeru, vendar so prisotne občasno manjše pomanjkljivosti.

**Dobro (3):** Dijak opredeli ključne pojme, analizira in povezuje informacije, ponovi in razume, kar je slišal oz. si zapisal ob razlagi, vendar pomanjkljivo.

**Zadostno (2):** Dijak navaja in pojasni temeljne informacije. V minimalnem obsegu zahtevanega in/ali ob podpornih vprašanjih ponovi, navede, našteje, prepozna … določene pojave, dogodke in procese. Ne zna navesti ustreznih primerov in razložiti snovi s svojimi besedami. Učitelj veliko pomaga pri odgovorih.

**Nezadostno (1):** Dijak ne pozna ali ne razume temeljnih obravnavanih pojmov, navaja laična izkustvena in nepopolna dejstva ter informacije.

1. **Kriterij za ocenjevanje govornega nastopa**

|  |  |  |  |
| --- | --- | --- | --- |
|  | **0,5 (zadovoljivo)** | **1 (dobro)** | **2 (odlično)** |
| **Razumevanje vsebine** | Ne prepozna ali delno prepozna osrednjo temo, a še to ob pomoči zapiskov, v večini ne razume vsebine. | Povzame temo besedila, vsebino podaja ob pisni predlogi, govori delno prosto, vsebino razume. | Obvlada temo besedila, prosto govori, ne potrebuje pisne predloge. |
| **Zgradba** | Ni ustrezne vsebinske členitve; manjka kateri od elementov (uvod, jedro, zaključek). | Posamezni deli besedila so ustrezno razdeljeni in jim je namenjena ustrezna dolžina. | / |
| **Besedišče in govor** | Govori knjižno, vključuje nekaj neknjižnih besed. Skopo izražanje, skromno besedišče, kratke povedi, mašila.  Govor: tih, nerazločen, počasen, monoton. | Govori knjižno, uporablja primerno besedišče, a skromnejše. Zgradba povedi je sprejemljiva, a ne brez pomanjkljivosti.  Govor: tekoč z manjšimi zatikanji, včasih nerazločen, včasih pretih, včasih počasen, na trenutke monoton. | Govori knjižno, uporablja bogato besedišče, pravilne besedne oblike in pravilno zgradbo povedi. Govor: tekoč, primerno glasen, razločen, primerno hiter, razgiban. |
| **Nastop** | Nesamozavesten, boječ, govorica telesa je neprimerna, redek stik s poslušalci. | Včasih boječ, govorica telesa je na trenutke izražena, stik s poslušalci je vzpostavljen občasno. | Samozavesten, govorica telesa je primerna, stik s poslušalci je vzpostavljen. |
| **Upoštevanje časovne omejitve** | Predstavitev je prekratka ali predolga. | Dolžina predstavitve je ustrezna. | / |
| **Odgovarjanje na vprašanja učitelja ali dijakov o obravnavani temi** | Dijak zna delno odgovoriti, odgovor je skop, navede le nekaj zdravorazumskih informacij. | Dijak delno odgovori, pokaže na delno poznavanje obravnavane teme. | Dijak ustrezno odgovori na vprašanja in pokaže na poznavanje obravnavane teme. |

1. **Ocenjevanje priprave in predstavitve krajše seminarske naloge (referata) in poročil**

|  |  |  |  |
| --- | --- | --- | --- |
| **KRITERIJ** | **PODROČJE OCENJEVANJA** | **OCENJEVALNA LESTVICA** | **DOSEŽENE TOČKE** |
| **Urejenost naloge** | **-** Urejenost naslovnice (ime, sedež šole, vrsta naloge, naslov, avtor, mentor, kraj, datum).  - Kazalo (naslovi, podnaslovi, slikovno gradivo, grafi, tabele …).  - Struktura: uvod, jedro, zaključek.  - Slikovni material (oštevilčene slike, tabele z naslovi in legendami).  - Navajanje literature in virov. | **0-2**      **0-2**    **0-2**  **0-2**    **0-2** | **\_\_\_/10** |
| **Vsebina naloge** | - Ustreznost in natančnost obravnave teme.  - Poznavanje in razumevanje problema.  - Analiziranje, sinteza in vrednotenje problema.  - Umestitev v širši družbeni okvir.  - Vključevanje aktualnih vsebin. | **0-2**    **0-2**    **0-2**    **0-2**  **0-2** | **\_\_\_/10** |
| **Govorni nastop** | - Jasnost, nazornost, jedrnatost.  - Primerno izražanje v književnem jeziku.  - Primernost neverbalne komunikacije.  - Suverenost.  - Kreativnost, nastop brez branja …  - Časovna omejitev. | **0-1**  **0-1**    **0-1**  **0-1**  **0-1**  **0-1** | **\_\_\_/6** |
| **Uporaba različnih didaktičnih pripomočkov** | - Filmi, PowerPoint predstavitev, delovni listi, plakat … | **0-2** | **\_\_\_/2** |
| **Obvladovanje snovi** | - Obvlada podrobnosti v zvezi z nalogo, pokaže poznavanje in razumevanje predstavljene teme. | **0-2** | **\_\_\_/2** |
|  |  | **Skupaj točke** | **\_\_\_/30** |

1. **Kriteriji za ocenjevanje PowerPoint predstavitve**

|  |  |  |  |
| --- | --- | --- | --- |
| **KRITERIJ** | **OPISNIK** | **OCENJEVALNA LESTVICA** | **DOSEŽENE TOČKE** |
| **Urejenost** | - naslovnica  - struktura  - slikovni material  - navajanje virov, literature  - preglednost, estetski vidik | **0-2**  **0-2**  **0-2**  **0-2**  **0-2** | **\_\_\_/10** |
| **Vsebina** | - poznavanje in razumevanje predstavljene teme  - umestitev v širši družbeni kontekst, vključevanje aktualnih vsebin | **0-2**  **0-2** | **\_\_\_/4** |
| **Govorni nastop** | - jasnost, nazornost, jedrnatost  - izražanje v knjižnem jeziku  - primernost neverbalne komunikacije  - suverenost, kreativnost  - prosto govorjenje  - časovna omejitev | **0-1**  **0-1**  **0-1**  **0-1**  **0-1**  **0-1** | **\_\_\_/6** |
| **Skupaj točke** | | | **\_\_\_/20** |

**POPRAVLJANJE NEGATIVNO OCENJENEGA OCENJEVALNEGA OBDOBJA**

Dijaki, ki so bili ob koncu ocenjevalnega obdobja negativno ocenjeni ali neocenjeni, popravljajo oceno s pisnim ali ustnim preizkusom, ki zajema negativno ocenjeno snov. Datum se določi po dogovoru s profesorjem.

**KRŠITVE PRAVIL PRI OCENJEVANJU**

Če pri pisnem ali ustnem ocenjevanju učitelj dijaka zaloti pri prepisovanju ali uporabi nedovoljenih pripomočkov oz. drugih kršitvah pravil, ga oceni z negativno oceno.

**ZAKLJUČEVANJE OCEN OB KONCU POUKA**

Končna ocena je sestavljena iz vseh ocen, ki jih dijak pridobi v šolskem letu. Vse ocene morajo biti pozitive.

**POPRAVNI, DOPOLNILNI IN DIFERENCIALNI IZPITI**

Izpiti potekajo ustno, tako da učitelj pripravi najmanj 5 izpitnih listkov s tremi vprašanji. Pri ocenjevanju veljajo enaki minimalni standardi in kriteriji ocenjevanja kot med šolskim letom. V primeru prepisov dijakov učitelj določi vsebino diferencialnega izpita in o tem seznani dijaka. Učitelji izpitno gradivo oddajo v tajništvo vsaj 1 dan pred izpitom, kjer se hrani do izvedbe izpita.